**Kada gali būti vartojamas junginys „ryšium su“?** (2024-07-16)

**Ryšium su** yra kanceliarizmas, vartojamas priežasčiai nusakyti, pvz.: *Atleistas iš pareigų ryšium su perėjimu į kitą darbą*.

Specialia kanceliarine reikšme jo neatstoja prielinksnio **dėl**konstrukcija, plg. *Jis neatėjo į darbą dėl ligos, Jis neatėjo į darbą, nes sirgo*.

Pasakymas **ryšium su** nevartotinas pagrindui reikšti, pvz.: *Ryšium su faktais* (taisytina **remdamasis faktais**), įsakau. *Ryšium su neseniai pasikeitusiais telefonų numeriais, siunčiame atnaujintą telefonų sąrašą* (taisytina *Neseniai pasikeitė telefonų numeriai, siunčiame atnaujintą telefonų sąrašą* ar pan.).

(žr. [Kanceliarinės kalbos patarimus](http://kanceliariniaipatarimai.lki.lt/)).

*Parengė kalbos tvarkytoja Inga Radzevičienė*